PMIndiaData/PMIndiaSum huggingface dataset:
প্রধান মন্ত্রীনা সেপ্তেম্বর ১দা ‘ইন্দিয়া পোস্ত পেমেন্ত বেঙ্ক’ হৌদোক্কনি

প্রধান মন্ত্রী শ্রী নরেন্দ্র মোদীনা হয়েং সেপ্তেম্বর ০১, ২০১৮দা নই দিল্লীগী তালকতোরা স্তেদিয়মদা ইন্দিয়া পোস্ত পেমেন্ত বেঙ্ক (আই.পি.পি.বি.) হৌদোক্কনি। কেন্দ্র সরকারগী ফাইনান্সিয়েল ইনক্লুজনগী পান্দমশিং অদু খোংজেল য়াংনা মপুং ফাহনবদা মতেং ওইননবগীদমক আই.পি.পি.বি.বু মীচম-মীয়ামগীদমক্তা অরাইবা, অহোংবা অমসুং থাজনীংঙাই ওইবা বেঙ্ক অমা ওইনা লিংখৎনবগীদমক হোৎনরি। লৈবাক্কী মফম পুম্নমক্তা লৈরিবা পোস্ত বিভাগকী পোস্তমেন অমসুং গ্রামীন দাক সেৱক ৩,০০,০০০ হেনবগী চাউরবা নেতৱর্ক অসিদগী মসিনা য়াম্না কান্নবা ফংলগনি। মরম অসিনা আই.পি.পি.বি.না ভারত্তা মীয়ামগী মফমদা বেঙ্ক য়ৌহনবদা শিংথানীংঙাই ওইবা থৌদাং য়াগনি। আই.পি.পি.বি. হৌদোকপা অসি চাউখৎপগী মাইকৈদা খোংজেল য়াংনা চংশিল্লক্লিবা ভারতকী কান্নবা লৈবাক্কী অরাপ্পা কাচিন-কোয়াশিংদা ফংহন্নবগীদমক পাইখৎলিবা কেন্দ্র সরকারগী থৌরাংশিং মপাঙ্গল কলহন্নবগী মাইকৈদা অতোপ্পা মশক থোকপা মাইলস্তোন অমনি। হৌদোকপগী নুমিত্তা, লৈবাক শিনবা থুংনা আই.পি.পি.বি.গী মশা ৬৫০ অমসুং এক্সেস পোইন্ত ৩২৫০ য়াওগনি, মদু মতম অমত্তদা হৌদোকপগী থবক পাংথোকমিন্নগনি। লৈবাক অপুনবগী পোস্ত ওফিস লাখ ১.৫৫ লোইনমক দিসেম্বর ৩১, ২০১৮ ফাওবগী মনুংদা আই.পি.পি.বি. সিস্তেমগা শম্নহনগনি। আই.পি.পিবি.না সেবিং অমসুং করেন্ত একাউন্ত, মনী ত্রান্সফর, দাইরেক্ত বেনিফিৎ ত্রান্সফর, বিল অমসুং য়ুতিলিতী পেমেন্তশিং, অমসুং ইন্তর্প্রাইজ অমসুং মার্চেন্ত পেমেন্তশিংনচিংবা খুদোংচাবশিং ফংহনগনি। খুদোংচাবশিং অসি অমসুং মসিগা মরি লৈনবা অতৈ সর্বিসশিংসু বেঙ্ককী খ্বাইদগী নৌবা তেক্নোলোজী প্লেৎফোর্ম শিজিন্নদুনা মল্তিপল চেনেলশিং (কাউন্তর সর্বিসশিং, মাইক্রো-এ.তি.এম., মোবাইল বেঙ্কিং এপ, এস.এম.এস. অমসুং আই.ভি.আর.)গী খুৎথাংদা ফংহনগনি।
পি.এম.না মীয়ামদা রাম নাবমীদা য়াইফ পাউজেল পীখ্রে

প্রধান মন্ত্রী, শ্রী নরেন্দ্র মোদীনা মীয়ামদা রাম নাবমীদা য়াইফ পাউজেল পীখ্রে অমসুং লোর্দ রামগী থৌজাল ফংদুনা লৈবা ওইরসনু হায়না থৌনিখ্রে। শ্রী মোদীনা ত্বীত তৌরি মদুদি মার্য়্যাদা পুর্শোত্তামগী শ্রী রামনগী পাওজেলনা ঐখোয় পুম্বনা চৎনবি নিংথিনা থম্নবা অমসুং কোরোনাদগী ঙাকথোক্নবা খোঙথাং কয়া অমা ইনগদবনি। মহাক্না ‘দৱাই ভি, কোদাই ভি’ অমুক নিংশিংখি।
বাবা সাহেব পুরন্দরেগী চহিচা শুবা থৌরম পাংথোকপদা পি.এম.গী পাউজেল

প্রধান মন্ত্রী, শ্রী নরেন্দ্র মোদীনা বাবা সাহেব পুরন্দরে জীবু মহাক্কী পুন্সিগী চহি ১০০শুবা চংলকপদা ইকাই খুম্নবা উৎখ্রে। বাবা সাহেবকী পুন্সিগী চহিচা চংলকপগী নিংশিং থৌরম পাংথোকপদা ৱা ঙাংলদুনা, প্রধান মন্ত্রীনা হায়খি মদুদি বাবা সাহেব পুরন্দরেগী পুন্সি অসি ঐখোয়গী মুনিশিংনা তম্বদা য়াম্না মথৌ লৈবা অমসুং ৱাখল য়াম্না থৌবা চহিচা শুরবা অমগী খুদম অমনি হায়খি। মহাক্না অমুকসু পনখি মদুদি মহাক্কী চহিচা শুবা অসি ভারতকী নিং-খা তম্বগী ৭৫শুবদা চপ চানা তাবা অসি য়াম্না নুঙাইবা অমনি হায়খি। প্রধান মন্ত্রীনা বাবা সাহেব পুরন্দরেনা ঐখোয়গী পুৱারীগী মুৎনাইদ্রবা থৱায় কয়াগী পুৱারী ইবদা থৌদাং লৌখিবা উৎখি। “ঐখোয় পু্ম্নমক্না মতম পুম্বদা মহাক্না শিবাজী মহারাজগী পুন্সি অমসুং পুৱারী মীয়ামদা পীনবা হোৎনবদা লৌখিবা মমল য়াম্লবা থৌদাংশিংগীদমক লমন তোন্দুনা লৈহৌরগনি” হায়না প্রধান মন্ত্রীনা হায়খি। শ্রী পুরন্দরেবু ২০১৯দা পদ্মা বিভুশন পীদুনা ইকাই খুম্নবা উৎখি, মসিগী মমাংদা ২০১৫দা মহারাস্ত্র সরকারনা মহারাস্ত্র ভুশন এৱার্দ খুৎশিন্নখি। মধ্য প্রদেশ সরকারনসু মহাকপু কলিদাস এৱার্দ পীদুনা ইকাই খুম্নবা উৎখি। প্রধান মন্ত্রীনা শিবাজী মহারাজগী মতিক-মগুনগী মরমদা মখা তানা তমখি। মহাক্না হায়খি মদুদি শিবাজী মহারাজ ভারতকী ওইবা পুৱারীগী মুর্তী খক্তা নত্তে, মহাক অসি হৌজিক ওইরিবা ভারতকী ভুগোলদা শরুক অমা ওইরি। করিগুম্বা শিবাজী মহারাজ লৈরমদ্রবা ঐখোয়গী হৌখিবা, হৌজিক ওইরিবা অমসুং তুংগী ওইবা ৱাহং কয়া অমা লৈরিবা অসি করম্বা ফিভম অমদা লৈরমগনি। মহাক্না মহাক্কী মতমদা তৌরম্বশিং অসিনা মহাক্কী লিজেন্দশিংনা তৌরম্বা অদুমক মহাক্কী ৱারীদা য়াওরি। মহাক্কী ‘হিন্দবী স্বারাজ’ অসি তোল্ল-তারবশিংগীদমক অচুম্বা ৱায়েল পীবা অমসুং অচুম্বা লৈঙাক লৈতবগী মায়োক্তা লান্থেংনবগী মপা লৈত্রবা খুদম অমনি। বির শিবাজীগী মেনেজমেন্ত, মহাক্না শিজিন্নরম্বা নেভীগী শক্তি, মহাক্কী ঈশিংগী মেনেজমেন্ত অসি হৌজিক ফাওবা মতৌ তম্লি, হায়না শ্রী মোদীনা হায়খি। বাবা সাহেব পুরন্দরেগী থবকশিং অসি শিবাজী মহারাজদা কৎথোকপা অমগী মমি তারি, মহাক্কী থবকশিং অসিনা শিবাজী মহারাজনা ঐখোয়গী থম্মোয়দা হিংদুনা লৈরি হায়না প্রধান মন্ত্রীনা হায়খি। প্রধান মন্ত্রীনা বাবা সাহেবকী থৌরমদা মহাক মশামক্কা থেংনখিবা নিংশিংখি অমসুং মহাক্না নহাশিংদা মহাক্কী লৈজবী থাক্তা পুৱারীবু থমখিবা অসিদা থাগৎপা ফোংদোকখি। মহাক্না মতম লৈবা খিবিক্তা পুৱারীনা মশাগী অশেংবা শক্তমদা লৈজৈ হায়না খনখি। “মসি ৱাখল অসি লৈবাক অসিগী পুৱারীদা মথৌ তাই, মহাক্না কৈদৌনুংদা মহাক্কী থাজবা অমসুং লিতরেচরনা মহাক্কী পুৱারীগী ৱাখলদা শোকহনগনি হায়না খনখিদে। ঐহাক্না নহা ওইরিবা হিস্তোরিয়ানশিংদা মখোয়না অজাদী কা অমৃত মহোৎসবকী থৌরম মনুংদা ভারতকী নিং-খা তম্বগী পুৱারী ইবা মতমদা বাবা সাহেব পুরন্দরেগী চপ মান্নবা থাক্তা থম্নবা আপিল তৌজরি.” হায়না প্রধান মন্ত্রীনা হায়খি। প্রধান মন্ত্রীনা গোৱা মুক্তি সংগ্রমদগী দদার নগর হাবেলিগী নিংতম লানদা বাবা সাহেব পুরন্দরেগী থৌদাংশিং নিংশিংখি।
প্রধান মন্ত্রীনা হান্নগী এম.এল.এ. শ্রী উরিমাজালু কে. রামা ভাতনা লৈখিদবদা অৱাবা ফোংদোকখ্রে

প্রধান মন্ত্রী শ্রী নরেন্দ্র মোদীনা হান্নগী এম.এল.এ. শ্রী উরিমাজালু কে. রামা ভাতনা লৈখিদবদা অৱাবা ফোংদোকখ্রে। ত্বীৎ অমদা প্রধান মন্ত্রীনা হায়খি; “জন সঙ্ঘ অমসুং বি.জে.পি.গী পুৱারীদা, উরিমাজালু কে. রামা ভাত জীগুম্বা মথৌনা লৈবশিংগী অখন্নবা মফম অমা লৈরি। মহাক্না কর্নাতকাদা ঐখোয়গী পার্তীবু মপাঙ্গল কনখৎহন্নবা কন্না থবক তৌখি অমদি মীয়ামগী মরক্তা চোকথবা নায়দনা মথৌ তৌখি। মহাক্না লৈখিদবদা ঐহাক অৱাবা ওইরে। মহাক্কী ইমুং-মনুংগী অৱাবদা শরুক য়াজরি। ওম শান্তি।”
অদোম্না থুংলবা অদু ভারতনা ঙায়দুনা লৈরি হায়না প্রধান মন্ত্রী মোদীনা অমেরিকাগী রাস্ত্রপতি দোনাল্দ ত্রম্পকী মফমদা হায়খ্রে

ভারত্তা অমেরিকাগী রাস্ত্রপতি দোনাল্দ ত্রম্পকী নুমিৎ নিনিগী ওফিসিয়েল খোংচৎকী মাংওইননা প্রধান মন্ত্রী নরেন্দ্র মোদীনা হায়খি, “অদোম্না থুংলবা অদু ভারতনা ঙায়দুনা লৈরি @ পি.ও.তি.য়ু.এস. রিয়েল দোনাল্দ ত্রম্প” মহাক্কী ত্বিতরদা থাদোরকপা পাউজেল অমদা প্রধান মন্ত্রীনা হায়খি, “অদোমগী খোংচৎ অসিনা ঐখোয়গী লৈবাক অনিগী মরক্তা মরূপ ওইবগী মরী মখা তানা চেৎশিলহল্লগনি। অহমেদাবাদতা অথুবা মতমদা উনরসি।” রাস্ত্রপতি দোনাল্দ ত্রম্প ঙসি অহমেদাবাদতা থুংলরগনি, মফম অদুদা মহাক্না মোতেরা স্তেদিয়মদা নমস্তে ত্রম্প থৌরমদা শরুক য়াবগা লোয়ননা সাবরমতী আশ্রমদা চৎকনি। নুমিদাংৱাইরম অথেংবদা মহাক নই লিল্লীদা থুংলরগনি। মহাক্না প্রধান মন্ত্রীগা লোয়ননা নেস্নেল অমসুং ইন্তর্নেস্নেল ইশু কয়াদা পাক চাউনা খন্ন-নৈনরবা য়াই।
পি.এম.না ভারত রত্না এম.জি.আর.বু. মহাক্কী মপোক কুমওনদা নিংশিংখ্রে

প্রধান মন্ত্রী, শ্রী নরেন্দ্র মোদীনা ভারত রত্না এম.জি.আর.বু মহাক্কী মপোক কুমওনদা ইকাইখুম্নবা উৎখ্রে। ত্বীত অমদা, প্রধান মন্ত্রীনা হায়খি; “ভারত রত্না এম.জি.আর.বু মহাক্কী মপোক কুমওনদা নিংশিংলি। মহাক অসি সোসিয়েল জস্তিস অমসুং এমপাৱরমেন্তবু খ্বাইদগী হেন্না মরু ওইনা থম্বা য়াম্না হৈ-শিংলবা এদমিনিস্ত্রেতর অমা ওইনা শিংথানখি। মহাক্কী স্কীমশিংনা লাইরবশিংগী পুনশিংদা অফবা অহোংবা অমা পুরকখি। সিনিমাগী লমদা মহাক্কী থোইদোক-হেন্দোক্না হৈ-শিংবা অদুগীদমক্তসু পাক-শন্না শিংথানরি।”
রিন্যুএবল ইনর্জীগী লমদা ভারত অমসুং গুইনিয়াগী মরক্তা খুৎয়েক পীনখিবা এম.ও.য়ু. মন্ত্রীমন্দলনা অয়াবা পীরে

প্রধান মন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা রিন্যুএবল ইনর্জীগী লমদা ভারত অমসুং গুইনিয়াগী মরক্তা খুৎয়েক পীনখিবা এম.ও.য়ু. অয়াবা পীরে। পান্দম : এম.ও.য়ু.গী মরুওইবা পান্দমদি: ইন্সতিত্যুৎশিংগী থাক্তা মতেং পীনবগী মরী শেমগৎনবা য়ুম্ফম থোনবা নাকল অনিগী মরক্তা কান্নবা ফংগদবা, থোং মান্নবা অমসুং মরম চাবদা য়ুম্ফম ওইদুনা রিন্যুএবল ইনর্জীগী লমদা নাকল অনিগী ওইবা তেক্নিকেলগী মতেং পীনবা হেনগৎহনবা iii. সোলর ইনর্জী, ৱিন্দ ইনর্জী, বাইও-ইনর্জী, ৱেস্ত ইনর্জী, স্মোল হায়দ্রো স্তোরেজ অমসুং ত্রেনিংগী লমদা মতেং পীনবা এম.ও.য়ু. অসিনা লৈবাক অনিগী মরক্তা লৈনরিবা নাকল অনিগী মরী ফগৎহনবদা মতেং পাংগনি।
মন্ত্রীমন্দলনা ভারত অমসুং বঙ্গলাদেশকী মরক্তা নহাশিংগী ওইবা হিরমদা তেংবাং পীননবা য়ানা ৱারোল অয়াবা পীখ্রে

প্রধান মন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা ভারত অমসুং বঙ্গলাদেশকী মরক্তা নহাশিংগী ওইবা হিরমদা তেংবাং পীননবা য়ানা ৱারোল খুৎয়েক পীনখিবা অদু থবক ওইনা ওন্থোকপদা অয়াবা পীখ্রে। য়ানা ৱারোল অদু ২০১৯গী ওক্তোবর ৫দা নই দিল্লীদা খুৎয়েক পীনখিবনি। ভারত অমসুং বঙ্গলাদেশকী মরক্তা য়ুথ এফিয়র্সকী লমদা প্রোগ্রামশিং একচেঞ্জ তৌবনা নহাশিংগী মরক্তা মরূপ ওইবগী মরী, ৱাখল্লোন, ভেল্যু অমসুং সংস্কৃতি একচেঞ্জ তৌবদা মতেং ওইরগনি। মসিনা নহাশিংগী মরক্তা য়ুথ এফিয়র্সকী লমশিংদা অন্তর্জাতিগী ওইবা পর্সপেক্তিব দিবেলপ তৌবা অমদি মখোয়গী ৱাখল্লোন অমসুং হৈ-শিংবশিং হেন্না পাকথোক চাউথোকহনবদা মতেং ওইরগনি।
প্রধান মন্ত্রী শ্রী নরেন্দ্র মোদীনা বালিদা পাংথোকপা জি.২০ সম্মিৎকী সেসন ৩: দিজিতেল ত্রান্সফোরমেসনগী মতাংদা থমখিবা ৱারোলগী মনিপুরী ৱাহন্থোক

এক্সেলেন্সীশিং, দিজিতেল ত্রান্সফোর্মেসন হায়বসিনা ঐখোয়গী য়ুগ অসিদা লাক্লিবা খ্বাইদগী মশক নাইবা অহোংবনি। লাইরবগী মাইয়োক্তা ঐখোয়না দিকেদ কয়াদগী থেংনরক্লিবা লান অসিদা দিজিতেল তেক্নোলোজী শিজিন্নবনা ঐখোয়গী থৌওংশিংগী খোঙজেল হেন্না য়াঙখৎহনগনি। দিজিতেল সোল্যুসনশিংনা ক্লাইমেত চেঞ্জকা মাইয়োক্নরিবা অসিদসু তেংবাংবা ঙম্মি, কোবিদ মনুংদা পাংথোকখিবা রিমোত-ৱর্কিং অমসুং পেপরলেস গ্রীন ওফিসকী মতৌশিংদা ঐখোয়না খুদম ওইনসু উখ্রে। অদুবু, হায়রিবা কান্নবশিং অসি দিজিতেল এক্সেসনা তসেংনা ইনক্লুসিব ওইরবা অমসুং দিজিতেল তেক্নোলোজীবু পাক শন্না শিজিন্নরকপা মতমদা ফংগনি। অদুবু লাইবক থীবদি, মসিগুম্বা কান্নবা খুৎলায়শিং অসি অচম্বা কারবার খক্তদা শিজিন্নদুনা লৈরি, মাঙবা তোংবগী হিসাবকী চে খক্তদা লৈরি। দিজিতেল ত্রান্সফোর্মেসনগী কান্নবশিংবু পুম্নমক্তা ফংহনবা হায়বসিনা ঐখোয় জি.২০ লুচিংবশিংগী থৌদাং ওইগদবনি। মমাংগী চহি খরদা ভারতনা থেংনখিবা থৌদোকশিংনা করিগুম্বা ঐখোয়না দিজিতেল আর্কিতেকচরবু ইনক্লুসিব ওইহল্লবদি, মসিনা সোসিও-ইকোনোমিক ত্রানফোর্মেসন পুরকপা ঙমগনি হায়বা খঙবা ঙম্লে। দিজিতেলগী থৌওং শিজিন্নবনা খোঙজেল অমসুং পাক চাউবগী ফিভম পাউরকপা ঙমগনি। লৈঙাকপগী থৌওংদা নুং-পান ফাওনা উবা ঙমহল্লক্কনি। ইন-বিল্ত দিমোক্রেতিক প্রিন্সিপল য়াওবা বেসিক আর্কিতেকচর লোয়নবা দিজিতেল পব্লিক গুদ ভারতনা পুথোক্লে। হায়রিবা সোল্যুসনশিং অসিদি ওপন সোর্স, ওপন এ.পি.আই., ওপন স্তেন্দর্দকুম্বা ইন্তরওপরেবল অমসুং পব্লিক ওইবা মতৌদা য়ুম্ফম ওই। মসিদি ভারত্তা ঙসি লাক্লিবা দিজিতেল ইহৌদা য়ুম্ফম ওইদুনা থাংজিল্লিবা ঐখোয়গী খোঙথাংনি। খুদম অমা ওইনা হায়রবদি, য়ুনিফাইদ পেমেন্ত ইন্তর্ফেস (য়ু.পি.আই.)। মালেমগী রিএল তাইম পেমেন্ত ত্রাঞ্জেক্সনগী ৪০% হেনবগী চাংদি মমাংগী চহিদা য়ু.পি.আই.গী খুত্থাংদা পাংথোকখি। মান্নবা মতৌ ওইনা, ঐখোয়না দিজিতেল আইদেন্তিতীগী মখা পোন্দুনা অনৌবা বেঙ্ক একাউন্ত মিলিয়ন ৪৬০ হাংদোকখ্রে অমসুং মসিনা ঙসি ভারতপু ফাইনেন্সিএল ইনক্লুজনগী হীরমদা মালেমগী লুচিংবা ওইহল্লি। ঐখোয়গী ওপন সোর্স কোৱিন প্লেতফোর্ম্না, লাইচৎ মনুংদা ফাওবা, মীওইবগী পুৱারীদা পাংথোকপা তিকা কাপ্পগী খ্বাইদগী চাউবা খোঙজংবু মায় পাকহনখি। এক্সেলেন্সীশিং, দিজিতেল এক্সেসপু ঐখোয়না ভারত্তা পব্লিক ওইহল্লি, অদুবু মালেমগী থাক্কী ওইনদি, থৌওং অসিদা থাক মান্নদবা অচৌবা মতৌ লৈরি। মালেমগী চাউখৎলক্লিবা লৈবাক কয়াগী মীয়ামগী দিজিতেল আইদেন্তিতী মখল অমা ফাওবা লৈনদ্রি। লৈবাক ৫০খক্কী মনাক্তা দিজিতেল পেমেন্ত সীস্তেম লৈ। মথংগী চহি ১০গী মনুংদা, মীওইবা খুদিংগী পুন্সিদা দিজিতেল ত্রান্সফোর্মেসন পুরক্কনি হায়বগী ঐখোয়না ৱাশক লৌবা য়াবরা? মদু ওইরবদি, মালেমদা লৈবা মীওই খুদিংদা দিজিতেল তেক্নোলোজীগী কান্নবা ফংহনবা য়াগনি। ভারতনা মথংগী চহিগী জি.২০ প্রসিদেন্সী মনুংদা পান্দম অসিগী মাইকৈদা জি.২০ পার্ত্নরশিংগা পুন্না থবক পায়খৎমিন্নগনি। “চাউখৎপগীদমক্তা দেতা”গী ৱাখল্লোন্না ঐখোয়গী প্রসিদেন্সীগী মপুং ওইবা থীম, “পৃথিবী অমা, ইমুং মনুং অমা, তুংগী মতম অমা”, অসিগী তৎন-থানবা য়াদ্রবা শরুক অমা ওইগনি। থাগৎচরি। দিসক্লেমরঃ মসিদি প্রধান মন্ত্রীগী ৱারোলগী শম্লপ্পা পাউদম্নি। অশেংবা ৱারোলদি হিন্দিদা থমখিবনি।
মন্ত্রীমন্দলনা ভারত অমসুং ব্রুনৈ দারুজসালমগী মরক্তা তেক্সেসকা মরি লৈনবা কলেক্সনদা ইনফোর্মেশন একচেঞ্জ তৌবা অমসুং মতেং পীননবা য়ানা ৱারোল দা খুৎয়েক পীনবা অমদি চৎনহনবদা অয়াবা পীখ্রে

প্রধান মন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা ভারত অমসুং ব্রুনৈ দারুজসালমগী মরক্তা তেক্সেসকা মরি লৈনবা কলেক্সনদা ইনফোর্মেশন একচেঞ্জ তৌবা অমসুং মতেং পীননবা য়ানা ৱারোলদা খুৎয়েক পীনবা অমদি চৎনহনবদা অয়াবা পীখ্রে। মচা খাইবা ৱাফমশিং: য়ানা চেরোল অসিনা ভারত অমসুং ব্রুনৈ দারুজসালমগী ওথোরিতীশিংবু ইনফোর্মেশন একচেঞ্জ তৌনবগী খুত্থাংদা মতেং ফংহনবা ঙমহল্লগনি। য়ানা চেরোল অসিগী মখাদা ফংবা ইনফোর্মেশন পুম্নমক কনফিদেন্সিয়েল ওইনা ত্রিৎ তৌগনি অমদি এসেসমেন্ত, কলেক্সন, এনফোর্সমেন্ত, প্রোসিক্যুসনগা মরি লৈনবা মীওই নত্রগা ওথোরিতীশিং (কোর্ত নত্রগা এদমিনিস্ত্রেতিব বোদীশিং য়াওনা)দা খঙহনবা য়াই। য়ানা চেরোল অসিনা ভারত অমসুং ব্রুনৈগী মরক্তা কেসশিংগী কেতেগোরীগা মরি লৈননা মশা মথন্তা ইনফোর্মেশন একচেঞ্জ তৌবসু য়াহল্লি। য়ানা চেরোল অসিনা লৈবাক অনিগী মরক্তা তেক্স রেভিন্যু ক্লেমশিং কলেক্সন তৌবদসু মতেং পীবা ঙমহল্লি। য়ানা চেরোল অসিনা খেৎনবা অমা হেক্তা ৱারোইশিন পুরক্নবগীদমক ম্যুচুয়েল এগ্রীমেন্ত প্রোসিদ্যুর ফংহল্লি। য়ানা চেরোল অসি থবক ওইনা পাংথোক্নবগীদমক লৈবাক অনিমক্কী মরি লৈনবা আইনশিংগী মথৌ তাবা প্রোসিদ্যুরশিং মপুংফানা লোইশিল্লে হায়না খঙহনবা নুমিৎ অদুদগী য়ানা চেরোল অদু চৎনবা হৌগনি। য়ুমফম: ইনকম তেক্স এক্ত, ১৯৬১গী সেক্সন ৯০গী মখাদা কেন্দ্র সরকারনা ফোরেন লৈবাক অমগা নত্রগা অকক্নবা তেরিতোরী অমগা লোয়ননা ইনফোর্মেশন একচেঞ্জ তৌননবা য়ানা চেরোল চত্থবা য়াহল্লি। তেক্সেসকা মরি লৈননা ইনফোর্মেশন একচেঞ্জ তৌননবা য়ানা চেরোল অমা পাংথোক্নবা নেগোসিয়েসন ২০১৭কী জানুৱারী ১০দগী ১১ ফাওবা ব্রুনৈদা পাংথোকখি।
ৱেলনেস সেন্তর লাখ ১.৫ লিংখৎনবা পান্দম ফংবদা প্রধান মন্ত্রীনা থাগৎখ্রে

প্রধান মন্ত্রী শ্রী নরেন্দ্র মোদীনা হায়খি অয়ুস্মান ভারত-ৱেলনেস সেন্তর লাখ ১.৫ লিংখৎনবা থমখিবা পান্দম ফংবা অসিনা অনৌবা ভারত্তা অনৌবা থৌনা হাপ্লগনি। মহাক্না হায়খি ভারতকী নুংঙাই-য়াইফবা অসি মশা-মউ ফবা নাগরিকশিংগী মখা পোল্লি। হেল্থ অমসুং ফেমিলি ৱেলফিয়ারগী য়ুনিয়ন মিনিস্তর দোক্তর মনসুখ মন্দাবিয়াগী ত্বিৎ অমগী পাউখুমদা, প্রধান মন্ত্রীনা ত্বিৎ তৌখি; “ভারতকী নুংঙাই-য়াইফবা অসি মশা-মউ ফবা নাগরিকশিংগী মখা পোল্লি। রেকোর্দ থম্বা মশিংদা লিংখৎলিবা হেল্থ অমসুং ৱেলনেস সেন্তরশিংনা মাইকৈ অসিদা অচৌবা থৌদাং অমা লৌগনি। মসিগী মাইপাকপা অসিনা অনৌবা ভারত্তা অনৌবা থৌনা হাপ্লগনি”।
প্রধান মন্ত্রীনা বিজয় ঘাত্তা লাল বহাদুর শাস্ত্রিগী মপোক নুমিৎতা মহাক্কী মফমদা লৈ কৎতুনা ইকায়খুম্নবা উৎখ্রে

ঙসি প্রধান মন্ত্রী শ্রী নরেন্দ্র মোদীনা বিজয় ঘাত্তা হান্নগী প্রধান মন্ত্রী লাল বহাদুর শাস্ত্রিগী মপোক নুমিৎতা মহাক্কী মফমদা লৈ কৎতুনা ইকায়খুম্নবা উৎখ্রে। ত্বিৎ অমদা প্রধান মন্ত্রীনা হায়খি: “বিজয় ঘাত্তা, ভারতকী পুৱারিদা কাউবা ঙম্লরোইদবা থবক কয়া পাংথোক্লম্বা লাল বহাদুর শাস্ত্রিগী মফমদা ইকায়খুম্নবা উৎখ্রে”।
প্রধান মন্ত্রী শ্রী নরেন্দ্র মোদীনা রসিয়ন ফেদরেসনগী প্রসিদেন্ত হিজ এক্সিলেন্সী ব্লাদিমির পুতিনগা লোয়ননা তেলিফোন্দা ৱারী শাবা

প্রধান মন্ত্রী শ্রী নরেন্দ্র মোদীনা ঙসি রসিয়ন ফেদরেসনগী প্রসিদেন্ত হিজ এক্সিলেন্সী ব্লাদিমির পুতিনগা লোয়ননা তেলিফোন্দা ৱারী শাখ্রে। মখোয়না ৱারী শানবা অদুদা লুচিংবা অনিনা হন্দক্তা ঐচ.ই. প্রসিদেন্ত পুতিন্না ভারত্তা লাক্লম্বা অদুদা খন্নখিবা হীরম খরগী মতাংদা খন্ন-নৈনখি। ঙসিগী ৱারী ৱাতাই শানবা অদুনা ঙাকশেলদা মতেং পীনবা হেনগৎহন্নবা খুদোংচাবশিং, হারশিংগী সপ্লাই তৌবদা মতেং পীনবা, রসিয়ন ফার ইস্তকা লোয়ননা ভারতকী থবক তৌমিন্নবা হেনগৎহনবা অসি য়াওনা হীরমশিং অসিদা তুংলমচৎতা পাইখৎক্কদবা থবক্কী মপাঙ্গল কনখৎহনবদা মতেং পাংখ্রে। ৱারী ৱাতাই শানবা অদুনা মালেমগী ওইবা সমস্যাশিংগী মতাংদসু ৱাখল্লোনশিং ফোঙদোক্নবা খুদোংচাবসু ফংখি। লুচিংবশিংনা ইন্দিয়া-রসিয়া স্পেসিএল এন্দ প্রিভিলেদজ স্ত্রেতেজিক পার্তনরশিপকী মখাদা কোনশিল্লিবা হীরম পুম্নমক্তা চাং নাইনা অদুমক পাউ ফাওনবা, অমসুং বাইলেতরেল কোওপরেসন চেৎশিনহনবা লোয়ননা মল্তিলেতরেল ফোরাদা কন্সল্তেসন অমসুং কোওর্দিনেসন অসি মখা চত্থহনবা হায়বা অসিদা য়ান্নখি।
য়ু.এস. সেক্রেতরী ওফ স্তেত এন্তোনী ব্লিঙ্কেনগা প্রধান মন্ত্রী নরেন্দ্র মোদীগা উনখ্রে

ঙসি অঙনবদা য়ু.এস. সেক্রেতরী ওফ স্তেত এন্তোনী ব্লিঙ্কেনগা প্রধান মন্ত্রী নরেন্দ্র মোদীগা উনখ্রে সেক্রেতরী ব্লিঙ্কেন্না প্রসিদেন্ত বিদেন অমসুং ভাইস প্রসিদেন্ত হারিসকী হরাও তয়াম্বা প্রধান মন্ত্রীদা পাউদমখি। মহাক্না অঙনবদা প্রধান মন্ত্রীদা ই.এ.এম. অমসুং এন.এস.এ.গা একচেঞ্জদা মহাক্কী মহৈ য়ানবা পাউদমখি অমসুং মখা তানা ইন্দিয়া অমসুং য়ু.এস. স্ত্রাতেজিক ওইবা মরীশিং হায়বদি দিফেন্স, মেরিতাইম সেক্যুরিতী, ত্রেদ অমসুং ইনভেস্তমেন্ত, ক্লাইমেত চেঞ্জ অমসুং সাইন্স অমসুং তেক্নোলোজী য়াওনা অচেৎপা মরী থম্নবা ফোংদোকখি। প্রধান মন্ত্রীনা প্রসিদেন্ত বিদেন অমসুং ভাইস প্রসিদেন্ত হারিস্তা হরাও তয়াম্বা পীখি অমসুং প্রসিদেন্ত বিদেন্না ক্বাদ, কোবিদ-১৯ অমসুং অইং অশাগী অওনবদা মরী লৈননা লৌখিবা খোঙথাং কয়াদা মহাক্না থাগৎপা ফোংদোকখি। সেক্রেতরী ব্লিঙ্কেন্না ভারত অমসুং য়ু.এস. অনিগী মরক্তা নাকন অনিগী ওইবা অমসুং মখল কয়াগী হিরমদা পুন্না চৎমিন্নবা হোৎনরিবা অমসুং নাকন অনিনা মরী অসিবু হেন্না চেৎশিন্নবা হোৎনরিবা অসিদা থাগৎপা ফোংদোকখি। প্রধান মন্ত্রী মোদীনা হায় মদুদি য়ু.এস. অমসুং ভারতকী সমাজনা দেমোক্রেসী, ফ্রীদম অমসুং লিবর্তীদা য়াম্না চেৎনা থাজবা লৈনৈ অমসুং য়ু.এস.তা লৈরিবা ভারত মচাশিংনা নাকন অনিগী মরী অসি হেন্না চেৎশিন্নবা থৌদাং কয়া অমা লৌরি। প্রধান মন্ত্রীনা পনখি মদুদি ভারত-য়ু.এস.কী মরী হায়বদি কোবিদ-১৯না পীরিবা চৈথেং অসি থেংনবা, মালেমগী ওইবা ইকোনোমী ফগৎহনবা অমসুং অইং অশাগী ওইবা হিরম অসিদা লাক্কদৌরিবা চহি খর অসিদা হেন্না মশক থোকপা অমা ওইরগনি হায়খি।
প্রধান মন্ত্রীনা অৱাং ভারত্তা লৈঙোই পুবা নোংলৈ নুংশিৎনা মরম ওইদুনা লৈখিদ্রবশিংগীদমক পি.এম.এন.আর.এফত.গী শেনগী তেংবাং লাওথোকখ্রে

প্রধান মন্ত্রী শ্রী নরেন্দ্র মোদীনা ২০১৮গী মে ২দা অৱাং ভারতকী তোঙান তোঙানবা রাজ্যশিংদা লাকখিবা লৈঙোই পুবা নোংলৈ নুংশিৎনা মরম ওইদুনা লৈখিদ্রবশিংগী নক্নবা ইমুং মনুংগী মীওইদা প্রধান মন্ত্রী নেস্নেল রিলিফ ফন্দগী লুপা লাখ ২/২গী ওইবা শেলগী তেংবাং পীনবা লাওথোকখ্রে। নোংলৈ নুংশিৎ অদুনা মরম ওইদুনা কা হেন্না শোকলবশিংগীদমক প্রধান মন্ত্রীনা লুপা ৫০০০০/৫০০০০ পীবদশু অয়াবা পীখ্রে।
প্রধান মন্ত্রীনা ছত্তিসগরগী সুকমাদা চত্থখিবা মাওইস্ত এতেক্ত য়ানিংদবা ফোংদোকখ্রে

প্রধান মন্ত্রী শ্রী নরেন্দ্র মোদীনা ছত্তিসগরগী সুকমাদা চত্থখিবা মাওইস্ত এতেক্ত অদু য়াম্না কন্না য়ানিংদবা ফোংদোকখ্রে। মহাক্না এতেক্ত অদুদা থৱাইনা পোন্থা পীখ্রবা সেক্যুরিতী পর্সোনেলশিংগী মফমদা ইকায় খুম্নবা উৎখি। মহাক্না ত্বিতরদা হায়খি, “লৈখিদ্রবশিংগী ইমুং মনুংগী অৱাবদা শরুক য়াজরি। ঐহাক্না শোক্লবশিং অথুবা মতমদা ফগৎলক্লবগীদমক থৌনিজরি।”
প্রধান মন্ত্রীনা হান্নগী গুজরাৎ সরকারগী মন্ত্রী ওইরম্বা শ্রী ভগুভাই পতেলনা লৈখিদবদা অৱাবা ফোংদোকখ্রে

প্রধান মন্ত্রী, শ্রী নরেন্দ্র মোদীনা হান্নগী গুজরাৎ সরকারগী মন্ত্রী ওইরম্বা শ্রী ভগুভাই পতেলনা লৈখিদবদা থমোই শোক্না নুংঙাইতবা ফোংদোকখ্রে। প্রধান মন্ত্রীনা হায়খি মদুদি শ্রী পতেলনা পব্লিক সর্ভিসকী লমদা লৌখৎলম্বা থৌদাংশিং মতম চুপ্পদা নিংশিংদুনা লৈহৌরগনি। প্রধান মন্ত্রীনা ত্বীৎ তৌখিঃ "ગુજરાત સરકારના પૂર્વ મંત્રી શ્રી ભગુભાઈ પટેલના અવસાનથી દુ:ખ થયું. જનસેવા ક્ષેત્રે તેઓનું પ્રદાન હંમેશાં યાદ રહેશે. સદ્ગતના આત્માની શાંતિ માટે પ્રાર્થના તથા શોકગ્રસ્ત પરિવારને સાંત્વના……. ૐ શાંતિ: ||"
মন্ত্রীমন্দলনা দিল্লী কেন্তকী কন্ধার লাইন্সকী কেন্দ্রীয় বিদ্যালয় নং. – ৪ শেমগৎ-শাগৎনবগীদমক কেন্দ্রীয় বিদ্যালয় সঙ্গথন্দা লীজ ওইনা ঙাকশেলগী লম একর ৪ পীননবগী অয়াবা পীখ্রে

প্রধান মন্ত্রী শ্রী নরেন্দ্র মোদীনা লুচীংবা কেন্দ্রগী মন্ত্রীমন্দলনা দিল্লী কেন্তকী কন্ধার লাইন্সকী কেন্দ্রীয় বিদ্যালয় নং. – ৪ শেমগৎ-শাগৎনবগীদমক কেন্দ্রীয় বিদ্যালয় সঙ্গথন (কে.ভি.এস.)দা চহিগী লুপা ১গী অপীকপা ভারাদা লীজদা ঙাকশেলগী লম একর ৪ পীননবা অয়াবা পীখ্রে। য়ুম্ফমঃ হৌজিক হৌজিক দিল্লী কেন্তা কেন্দ্রীয় বিদ্যালয় নং.- ৪গী থবক-থৌরম অসি সর্ভে নং. ১৪, দিল্লী কেন্তকী বিল্দিংদা মতম খরগী ওইনা ১৯৯৪দগী মসি লিংখৎখিবগা লোইননা পাংথোক্তুনা লাক্লি। হৌজিক্কী ওইনা বিদ্যালয় অসিদা অঙাং ৯৫৬ তম্লি। কেন্দ্রীয় বিদ্যালয় সঙ্গথন্না মশাগী লেংদ্রবা বিদ্যালয় বিল্দিং শাদুনা বিদ্যালয়গী শিন্মীংগী মচা-মশুশিং, এক্স সর্বিস মেনশিং, থবক্তগী পোৎথারবা লান্মীশিংগী ইমুং-মনুংশিং অমসুং দিল্লী কেন্তকী অকোইবদা লৈবা মীচম মীয়ামগী অঙাংশিংগীদমক্তা মতিক চাবা মহৈ-মশিংগী ফিভম অমসুং তঙাই ফদবা খুদোংচাবশিং ফংহনবদা মতেং ওইরগনি।
ভারত-জাপান ফোরেন অমসুং দিফেন্স মিনিস্তরশিংগী হৌদোকপা মীফম পাংথোকখ্রে

ঙসি ভারত-জাপান ফোরেন অমসুং দিফেন্স মিনিস্তরশিংগী মীফম (২+২) পাংথোকখ্রে। ২০১৮গী ওক্তোবরদা জাপান্দা পাংথোকখিবা ১৩শুবা ভারত-জাপান চহিগী মীফমদা নাকল অনি সেক্যুরিতী অমসুং দিফেন্সকী লমদা মতেং পীনবা হেনগৎহন্নবা ফোরেন অমসুং দিফেন্স মিনিস্তরশিংগী ৱারী শানবা ইন্সতিত্যুৎ অমা লিংখৎনবা প্রধান মন্ত্রী শ্রী নরেন্দ্র মোদী অমসুং জাপানগী প্রধান মন্ত্রী সিনজো অবেনা ৱারেপ লৌখিবগী মতুং ইন্না মসিগী মীফম অসি পাংথোকপনি। ২+২গীদমক ভারতকী মীহুৎ কাংবু অদু দিফেন্স মিনিস্তর রাজনাথ সিংহ অমসুং এক্সতরনেল এফেয়ার্স মিনিস্তর এস জায়সংকরনা লুচিংখি অদুগা জাপানগী মীহুৎ কাংবু অদুনা ফোরেন এফেয়ার্স মিনিস্তর তোসিমিত সুমোতেগী অমসুং দিফেন্স মিনিস্তর তারোকোনোনা লুচিংখি। ২+২গী মীফম অসিনা ‘ইন্দিয়া-জাপান স্পিসিয়েল স্ত্রাতেজিক এন্দ গ্লোবেল পার্তনরসিপ’ হেন্না ফগৎহন্নবা ভারত অমসুং জাপানগী মরক্ত দিফেন্স অমসুং সেক্যুরিতীগী মতেং পীনবা হেনগৎহন্নবা নাকল অনিনা হৌজিক লৈরিবা ফিবম অমুক হন্না য়েংশিন্নবগী খুদোং চাবা অমা পীরে। ভারতকী ‘এক্ত ইস্ত পোলিসী’ অমসুং জাপানগী ‘ফ্রি এন্দ ওপন ইন্দো-পেসিফিক ভিজন’গী মখাদা ইন্দো-পেসিফিক লমদমগী ওইরিবা ফিবম নাকল অনিনা অমুক হন্না খন্নখি অমসুং লৈবাক অনিগী মীয়ামগী অমসুং লমদম অসিগী তুংগী ফিবম ফগৎনবা শান্তি, নুংঙাই য়াইফবা অমসুং চাউখৎপা পুরক্নবগী মখোয়গী পান্দম অদু খন্নখি।
প্রধান মন্ত্রীনা ময়াং তাংবল লৌদুনা তমথিরবা কোবিদ-১৯ লায়চৎকী থৌরাংশিংগী মতাংদা য়েংশিন মীফম পাংথোকখ্রে

ইকাই খুম্নরবা প্রধান মন্ত্রীনা লৈবাক অসিদা ওইরিবা কোবিদ-১৯গী ফিভমশিং ঙসি য়েংশিনখ্রে। য়েংশিন মীফম অদুদা য়াওখিবশিংদি ইকাই খুম্নরবা কেন্দ্রগী গৃহ মন্ত্রী শ্রী অমিৎ শাহ, কেন্দ্রগী হকশেলগী মন্ত্রী শ্রী হর্শ বর্ধন, নীতি আয়োগকী মীহুৎ, কেবিনেৎ সেক্রতরী অমসুং ভারত সরকারগী অতৈ মকোক থোংবা ওফিসিএলশিংনি। প্রধান মন্ত্রীনা লৈবাক অসিগী তোঙান-তোঙানবা শরুকশিংদা ওইরিবা ফিভমশিং অমসুং থৌরাংশিং অদু য়েংশিনখি। মীয়াম তিনবা মফমশিংগী পর্সোনেল হাইজিন অমসুং সোসিএল দিসিপ্লিন ঙাক্না চৎকদবশিং অদু হঞ্জিন-হঞ্জিন খঙহনবগী মথৌ তাই হায়না প্রধান মন্ত্রীনা ফোংদোকখি। কোবিদকী মতাংদা ইনগদবা চেকশিন-থৌরাংশিং অদু পাক্তক্ননা খঙহনগদবনি অমসুং লায়চৎ অসি শন্দোরকপা থিংনবা লেপ্তনা হোৎনগদবনি হায়বগী ৱাফম থমখি। মসিগী মতাংদা করিগুম্বা মখল অমত্তদা ইংথদুনা লৈথোকপগী মফম লৈতে হায়না মহাক্না ফোংদোকখি। দিল্লীদা লায়চৎ অসিগী অরুবা ফিভম অসিগীদমক কেন্দ্র, রাজ্য অমদি লোকেল ওথোরিতীশিংনা কন্না হোৎনরিবশিং অসিগীদমক্তা প্রধান মন্ত্রীনা থাগৎপা ফোংদোকখি। মহাক্না মখা তানা লৈবাক অসিগী কোনুং ওইরিবা মফম শিন-থুংনা কোবিদ-১৯গী লায়চৎ অসিগী থবক্তা য়াওরিবশিংনা রাজ্য সরকারশিংগা মান্নবা মিৎয়েং থমদুনা পাংথোক্কদবনি হায়না তাকখি। অহমদবাদতা ‘ধনবন্ত্রী রথ’তগী য়েংশিনবগী থবক অমসুং য়ুমদা য়েংশিংনবগী থবক্কী মায় পাকপা খুদমদা থোইদোকপা মওংদা পনখি অমসুং অতোপ্পা মফমশিংনসু মতৌ তম্বা য়াই হায়না ফোংদোকখি। শোকহল্লবা রাজ্য পুম্নমক্তা অমসুং তেস্ত তৌবদা চাং ৱাংনা পোজিতিব ওইবা মফমশিংদা নেস্নেলগী থাক্তা য়েংশিনবা অমসুং লমজিং-লমতাক ফংহনগনি হায়না প্রধান মন্ত্রীনা ফোংদোকখি।
ঐখোয়গী মীয়াম্না থেংনখিবা অৱাবা অমদি কত্থোকখিবা নীংশিংবা ওইনা ওগস্ত ১৪বু পার্তিসন হোরর রিমেমব্রেন্স দে হায়না পাঙথোক্লগনি: পি.এম.

ঐখোয়গী মীয়াম্না থেংনখিবা অৱাবা অমদি কত্থোকখিবা নীংশিংবা ওইনা ওগস্ত ১৪বু পার্তিসন হোরর রিমেমব্রেন্স দে হায়না পাঙথোক্লগনি হায়না প্রধান মন্ত্রী শ্রী নরেন্দ্র মোদীনা ফোঙদোকখ্রে‍। ত্বী পরিং অমদা প্রধান মন্ত্রীনা হায়খিবদা: “পার্তিসনগী অৱা-অনাশিং কৈদৌঙৈদসু কাউবা ঙম্লোই‍। খন্থবা ঙমদবা নুংশিনদবা অমদি হিংসানা মরম ওইরগা ইচিন ইনাউ মিলিয়ন কয়া ময়ুম মকৈ মাঙখি অমদি কয়া অমনা মপুন্সি মাঙখি‍। ঐখোয়গী মীয়াম্না থেংনখিবা অৱাবা অমদি কত্থোকখিবা নীংশিংবা ওইনা ওগস্ত ১৪বু পার্তিসন হোরর রিমেমব্রেন্স দে হায়না পাঙথোক্লগনি‍। #PartitionHorrorsRemembranceDay অসিনা ঐখোয়গী ইফমদা খুন্নাইগী খেন্নবা, লিংজেল মান্নদবগী হু লৌথোকখিনবা অমদি অমত্তা ওইবগী, খুন্নাইগী লিংজেল মান্নবগী অমদি মীওইবা মপাঙ্গল কলহনবগী মথৌ তাবদু নীংশিংদুনা লৈহনবা ওইসনু‍। পার্তিসনগী অৱা-অনাশিং কৈদৌঙৈদসু কাউবা ঙম্লোই‍। খন্থবা ঙমদবা নুংশিনদবা অমদি হিংসানা মরম ওইরগা ইচিন ইনাউ মিলিয়ন কয়া ময়ুম মকৈ মাঙখি অমদি কয়া অমনা মপুন্সি মাঙখি‍। ঐখোয়গী মীয়াম্না থেংনখিবা অৱাবা অমদি কত্থোকখিবা নীংশিংবা ওইনা ওগস্ত ১৪বু ‘শেত্তোক্নবগী অকিবশিংগী নীংশিং নুমিৎ’ হায়না পাঙথোক্নবা ফীরেপ লৌরে‍। #PartitionHorrorsRemembranceDay অসিনা ঐখোয়গী ইফমদা খুন্নাইগী খেন্নবা, লিংজেল মান্নদবগী হু লৌথোকখিনবা অমদি অমত্তা ওইবগী, খুন্নাইগী লিংজেল মান্নবগী অমদি মীওইবা মপাঙ্গল কলহনবগী মথৌ তাবদু নীংশিংদুনা লৈহনবা ওইসনু‍।
প্রধান মন্ত্রীনা ভুতানগী রাস্ত্রপতি দোক্তর দ্রুক য়ামরূপ সোগপাগা ৱারী শানখ্রে, ভুতানগী মীখলদা মহাক্কী দলনা মাইপাক্লকপদা থাগৎখ্রে

ঙসি প্রধান মন্ত্রী নরেন্দ্র মোদীনা ভুতানগী রাস্ত্রপতি দোক্তর দ্রুক য়ামরূপ সোগপাগা তেলিফোন্দা ৱারী শানখ্রে। ভুতানগী অহুমসুবা জেনরেল ইলেক্সন অমসুং মহাক মশাগী নেসনেল এসেমব্লীগী মীখলদা মহাক্কী দলনা মাইপাকপদা প্রধান মন্ত্রী মোদীনা দোক্তর লোতে সেরিংবু থাগৎপা ফোংদোকখি। ভুতানদা গনতন্ত্র মাইপাকহন্নবা জেনরেল ইলেক্সন মাইপাক্না পাংথোকপদা প্রধান মন্ত্রী মোদীনা তরাম্না ওকখি। নাকল অনিগী অপাম্বশিং, থাজবা অমসুং অমনা অমবু মশক খঙনবদা য়ুমফম ওইদুনা ভুতানগা লৈনরিবা অখন্নবা মরূপ-মপাং ওইবগী মরি অসি মখা তানা কনখৎহন্নবা প্রধান মন্ত্রী মোদীনা ভারতকী মাইকৈদগী মরুওইবা অদু থমখি। লৈবাক অনিগী মরক্তা দিপ্লোমেতিক্কী মরি লৈনবা হৌখিবগী হৌজিক চৎথরিবা গোল্দন জু্বলী থৌরম অসি নীংশিংলদুনা প্রধান মন্ত্রী মোদীনা ভুতানগী অনৌবা সরকার অসিনা ভুতানগী মীয়ামগী য়াইফনবা অমসুং লৈবাক্কী শেন-থুমগী ফিবম ফগৎনবা থবক পায়খৎলকপদা ভারতনা পাংবা য়াবা মতেং পাংগনি হায়না থাজবা পীখি। প্রধান মন্ত্রী মোদীনা দোক্তর লোতে সেরিং ভারত্তা লাক্নবা চেবাউ পীখি। মহাক্কী য়াউফ-পাউজেল পীরকপগীদমক দোক্তর লোতে সেরিংনা প্রধান মন্ত্রী মোদী থাগৎখি অমসুং ভারত্তা লাক্নবা চেবাউ পীরকখিবা অদু মহাক্না য়াখি। ভুতান অমসুং ভারতকী মীয়ামগী য়াইফনবা লৈবাক অনিগী মরক্তা লৈনরিবা অখন্নবা মরি অসি নৌনা অমুক অৱাংবা থাক অমদা পুখৎনবা লুচীংবা অনিনা য়ানখি।